
ДО
ПРЕДСЕДАТЕЛЯ
ОБЩИНСКИ СЪВЕТ
ГРАД БУРГАС



ДОКЛАДНА  ЗАПИСКА
от
КРАСИМИР СТОЙЧЕВ
ЗАМЕСТНИК-КМЕТ НА ОБЩИНА БУРГАС ПО „ФИНАНСИ, БЮДЖЕТ И ИКОНОМИКА“


	ОТНОСНО: Приемане на Наредба за изменение на Наредбата за определянето и администрирането на местните такси и цени на услуги на територията на Община Бургас, приета от Общински съвет - Бургас


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

	Във връзка със закриването на паркинг „Фрегатата“ и влизане на пътния участък в обхвата на Зоната за платено и безплатно паркиране на моторни превозни средства на територията на Община Бургас и след извършен преглед на т. VII. „Услуги извършвани от ОП „Транспорт“ от Приложение № 2 към Тарифа за цени на услуги и права, предоставени от общината, съгласно чл. 6 ал. 2  от ЗМДТ“ към Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас, е необходимо услугата за паркинг на леки и товарни коли и определените за услугата такси за паркиране на паркинг „Фрегатата“ да отпаднат, тъй като тази услуга няма да се  предлага от ОП „Транспорт“. Това налага да бъде извършено изменение на Наредбата за определянето и администрирането на местните такси и цени на услуги на територията на Община Бургас, Приложение № 2, т. VII, приета от Общински съвет – Бургас /Наредбата/.
	Предлаганият проект на Наредба за изменение има за цел да актуализира услугите, които извършва ОП „Транспорт“ и свързаните с тях такси и цени на услуги.
 При актуализирането й гражданите ще могат да се запознаят с всички предлагани услуги и актуалните такси и цени на услуги, свързани с дейността на ОП „Транспорт“ – Бургас.
Предвидените изменения в Приложение № 2, т. VII „Услуги извършвани от ОП „Транспорт“ от Наредба за определянето и администрирането на местните такси и цени на услуги на територията на Община Бургас, приета от Общински съвет – Бургас не изискват финансови средства.
Настоящият проект на Наредба за изменение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас е публикуван на интернет страницата на общината, в съответствие с разпоредбата на чл.26, ал.2 от Закона за нормативните актове.
Ето защо предлагам, на основание чл. 21, ал.1, т.7 от Закона за местното самоуправление и местната администрация и чл. 9 и чл. 6, ал. 2 от Закона за местните данъци и такси, Общинският съвет да приеме следното


РЕШЕНИЕ:

І. Изменя Тарифа за цени на услуги и права, предоставени от общината, съгласно чл. 6, ал. 2 от Закона за местните данъци и такси на територията на Община Бургас към Наредбата за определянето и администрирането на местните такси и цени на услуги на територията на Община Бургас, както следва:

§1. В приложение № 2 на Тарифата за цени на услуги и права, предоставени от общината, съгласно чл. 6, ал. 2 от Закона за местните данъци и такси на територията на Община Бургас към Наредбата за определянето и администрирането на местните такси и цени на услуги на територията на Община Бургас в  т.VII. „Услуги извършвани от ОП „Транспорт“, в т.1 „ПАРКИНГИ“ се отменя целият последен подраздел Паркинг до „Фрегатата“







КРАСИМИР СТОЙЧЕВ
Зам.-кмет „Финанси, бюджет и икономика“

Златина Георгиева
Директор на дирекция ПНО

